סקוט מקלאוד

סקוט מקלאוד (באנגלית: Scott McCloud, נולד בשם: Scott McLeod; ב-10 ביוני 1960) הוא קומיקסאי ותאורטיקן קומיקס אמריקאי. הוא מוכר בעיקר עבור ספרי העיון שלו על קומיקס: "להבין קומיקס" (1993),   (2000) ו-(Making Comics" (2006" , אשר כולם גם משתמשים במדיום הקומיקס. 

הוא ביסס את עצמו כקומיקסאי בשנות ה-80 של המאה ה-20 כיוצר קומיקס גיבורי-על עצמאי ודוגל בזכויות יוצרים. הוא זכה להכרה בתעשייה החל משנות ה-90 של המאה ה-20 על עבודותיו העיוניות על המדיום, ועידודו לשימוש בטכנולוגיה חדשה ליצירת והפצת קומיקס.

 ראשית חייו 
מקלאוד נולד בשנת 1960McCloud, Scott. (2000), Reinventing Comics. Paradox Press. p. 92 בבוסטון, מסצ'וסטס, ילדם הצעיר של וילארד ווייז (ממציא ומהנדס עיוור) ופטרישיה ביאטריס מקלאוד, ובילה את מרבית ילדותו בלקסינגטון, מסצ'וסטס.Albert Boime and David Dodd (August 22, 2000), "PROFILE INTERVIEW: Scott McCloud". PopImage. Retrieved November 16, 2011. הוא החליט שהוא רוצה להיות אמן קומיקס בשנת 1975, במהלך שנת הלימודים האחרונה שלו בבית הספר התיכון.

הוא למד בתוכנית האיור של אוניברסיטת סירקיוז וסיים תואר ראשון באמנויות בשנת 1982.

 קריירה 
 ספרות בדיונית 
במהלך שנות לימודיו בתיכון, הוא שיתף פעולה ביצירת קומיקס עם חברו לבית הספר קורט ביוסיק. בעודם עדיין בני נוער, שניהם, יחד עם בני נוער נוספים כמו כריסטופר בינג (זוכה מדליית קולדקוט 2001) וריצ'רד האוול, יצרו את קומיקס הקרוסאובר המורשה הראשון של מארוול קומיקס / DC קומיקס "!Biff! Bang! Pops", חוברת חד פעמית שנמכרה במקביל להופעה של בוסטון פופס ב-1978 בנושא קומיקס.

בשנת 1984, בזמן שעבד כאמן הפקה ב-DC Comics, מקלאוד יצר את סדרת הקומיקס מדע בדיוני וגיבורי על "!Zot", בין השאר כתגובה לכיוון הקודר והאפלולי יותר שקומיקס גיבורי העל המיינסטרים החל לפנות אליו בשנות השמונים.

יצירות קומיקס נוספות שלו כוללות את "!!Destroy" (חוברת קומיקס גדולה במיוחד, שנועדה כפרודיה על קרבות גיבורי-על נוסחאתיות), הרומן הגרפי "הרפתקאותיו החדשות של אברהם לינקולן" משנת 1998 (שנוצר בשילוב של איור דיגיטלי וידני), 12 גליונות שבהן כתב את הרפתקאות סופרמן של DC קומיקס בסוף שנות התשעים ואת המיני-סדרה בת שלושת הגיליונות משנת 2005 "Superman: Strength". בשנת 2015 הוציא לאור את הרומן הגרפי "The Sculptor".

 מגילת הזכויות של היוצר 
מקלאוד היה המחבר הראשי של "מגילת הזכויות של היוצר" , מסמך משנת 1988 שמטרתו להגן על זכויות יוצרי הקומיקס ולסייע במאבק כנגד ניצול אמני קומיקס וכותבים על ידי חוזי עבודה "להשכרה" (באנגלית: ).Coogan, Pete (September, 1990). "Creator's Rights". The Comics Journal p. 65-71 הקבוצה שאימצה את המגילה כללה גם את האמנים קווין איסטמן, דייב סים וסטיבן ר. ביסט.McCloud, Scott (2000). Reinventing Comics, New York: Paradox Press. Pg. 62 המגילה כללה שתים עשרה זכויות כמו "הזכות לבעלות מלאה על מה שאנו יוצרים במלואו" ו"הזכות לדרוש תשלום של חלק הוגן ושוויוני ברווחים שמקורו בכל העבודה היצירתית שלנו".

 קומיקס 24 שעות 
בשנת 1990 המציא מקלאוד את הרעיון של קומיקס 24 שעות: קומיקס שלם בן 24 עמודים שנוצר על ידי קומיקסאי יחיד תוך 24 שעות רצופות. זה היה אתגר הדדי עם האמן סטיב ביסט, שנועד להכריח תפוקה יצירתית במינימום הרהור מרסן. אלפי קומיקסאים השתתפו מאז באתגר, ביניהם ניל גיימן; קווין איסטמן, יוצר שותף של צבי הנינג'ה; דייב סים, שפרסם חלק מיצירותיו מהאתגר הזה ב"סרבוס השנבוב";Cerebus #142 (Aardvark/Vanaheim, January 1991). וריק וויץ' שהשתמש בו כקרש קפיצה לקומיקס שלו "Rarebit Fiends".McCloud, Scott. The 24-Hour Comics Index. scottmccloud.com. Retrieved October, 2013.

 ספרי עיון על קומיקס 
שמאל|ממוזער|מקלאוד חתם על ספרו "Making Comics" בשנת 2006
בתחילת שנות ה-90 החל מקלאוד בסדרה של שלושה ספרים העוסקים במדיום ובעסקי הקומיקס, כולם נעשו בפורמט של קומיקס. הראשון והמפורסם שבהם היה "להבין קומיקס: האמנות הבלתי נראית", שפורסם בשנת 1993, אשר ביסס אותו כתאורטיקן קומיקס פופולרי, שתואר כ"אריסטו של הקומיקס"Wardrip-Fruin, Noah & Montfort, Nick (2003). The New Media Reader. The MIT Press. ו"מרשל מקלוהן של הקומיקס". הספר היה חקירה רחבה של ההגדרה, ההיסטוריה, אוצר המילים והשיטות של מדיום הקומיקס, והוא מצוטט רבות בדיונים אקדמיים על המדיום. הספר יצא בתרגום עברי בישראל בהוצאת הקיבוץ המאוחד בשנת 2018.

בשנת 2000 פרסם מקלאוד את "Reinventing Comics: How Imagination and Technolgoy Are Revolutionizing an Art Form" בה תיאר שתים-עשרה "מהפכות", שלטענתו יהוו מנועי הצמיחה להצלחה של קומיקס כמדיום פופולרי ויצירתי.

מקלאוד חזר להתמקד במדיום עצמו בשנת 2006 עם "Making Comics: Storytelling Secrets of Comics, Manga, and Graphic Novels", ספר הדרכה לתהליך הפקת קומיקס, שבעקבות הוצאתו לאור יצא מקלאוד בסיור הרצאות פרסומי עם משפחתו בכל 50 המדינות בארצות הברית וחלקים מאירופה.

 טכנולוגיה 
החל מסוף שנות ה-90, מקלאוד היה תומך מוקדם במיקרו-תשלומים. הוא היה יועץ של חברת BitPass, שסיפקה מערכת מיקרו-תשלומים מקוונת, אותה עזר להשיק עם פרסום."The Right Number" , נובלה גרפית מקוונת במחיר של 0.25 דולר עבור כל פרק.

מקלאוד שומר על נוכחות מקוונת פעילה באתר האינטרנט שלו, שם הוא מפרסם רבים מהניסויים המתמשכים שלו עם קומיקס שהופק במיוחד עבור האינטרנט. בין הטכניקות שהוא בוחן נמצא את "הקנבס האינסופי"  שמתאפשר בגלישה באמצעות דפדפן אינטרנט, כך שניתן לסדר חלוניות קומיקס באופן שאינו אפשרי בפורמט המוגבל, הדו-ממדי והעמודי של ספר מודפס.
גוגל הזמינה אותו בשנת 2008 ליצור קומיקס ששימש כהודעה לעיתונות המציגה את דפדפן האינטרנט שלהם כרום.

 חיים אישיים 
מקלאוד מתגורר בקליפורניה.McCloud, Scott "About". Retrieved November 30, 2012. הוא התחתן עם אייבי רטפיה בשנת 1988,McCloud, Scott. Postscript to The Sculptor (First Second, 2015). לזוג שתי בנות.Ratafia, Ivy. "What I did on my summer vacation," Ivy Ratafia's journal (Apr. 16, 2016).

 קישורים חיצוניים 



 קומיקס 24 שעות
 סקוט מקלאוד, באתר למביק
 שיחות TED: סקוט מקלאוד על קומיקס ב- TED בשנת 2005 

הערות שוליים

קטגוריה:קומיקסאים אמריקאים
קטגוריה:אמריקאים שנולדו ב-1960